Diari Oficial de la Generalitat Valenciana


Sumari del DOGV 9931, del 06-09-2024 (2024/8538)

ANUNCI sobre la modificació de les bases reguladores del procés selectiu per a dues places de psicòleg o psicòloga, personal laboral fix del Centre de Desenvolupament Infantil i Atenció Primerenca, per ampliació del nombre total de places convocades.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9931

Data del DOGV
:   06-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8538

CVE
:   WIMF-U-2869-5787

Data del document
:   08-08-2024

Organisme emissor
:   Mancomunitat de Municipis de la Safor

Tipus de document
:   Anunci

Per la present, es fa pública la Resolució de Presidència núm. 2024-0293, de 7 d’agost de 2024, per la qual es modifiquen les bases reguladores aprovades per Resolució de Presidència núm. 2023-0419, de 21 de desembre de 2023, amb l’ampliació del nombre total de places convocades per acumulació de les OOP de l’any 2021 i 2024, relatives al procés selectiu de dues places de psicòlegs/òlogues, del CDIAP, de la Mancomunitat de Municipis de la Safor, a continuació es transcriu:

«Resolució de Presidència d’ampliació del número de places convocades al procés de selecció de psicòlegs/òlogues de personal laboral fixe, adscrit al departament del CDIAP de la Mancomunitat de Municipis de la Safor aprovades per resolució de Presidència núm. 2023-0419, de 21 de desembre de 2023.

Vista la Resolució de Presidència núm. 2023-0419, de 21 de desembre de 2023, pel qual s’ha disposat convocar concurs oposició, per torn lliure, per a la provisió d’una plaça de psicòleg/òloga, publicant-se en el Butlletí Oficial de la Província núm. 248, de data de 28 de desembre de 2023 i en el *Diari Oficial de la Generalitat Valenciana*  núm. 9760, de data de 5 de gener de 2024, corresponent a l'OOP de l’any 2021.

Vista la Resolució de Presidència núm. 2024-0217, de 28 de juny de 2024, pel qual s’aprova l'oferta d’ocupació ordinària de l’any 2024, on es conté un plaça de personal laboral de psicòleg/òloga del CDIAP per a la seua cobertura definitiva.

Considerant tot el que s’estableix a l’article 70 del Reial decret 5/2015, de 30 d’octubre, pel qual s'aprova el text refós de la Llei de l'Estatut Bàsic de l'Empleat públic, pel qual s’estableix que, les necessitats de recursos humans, amb assignació pressupostària, que hagen de proveir-se mitjançant la incorporació de personal de nou ingrés seran objecte de l'oferta d'ocupació pública (OOP), la qual cosa comportarà l'obligació de convocar els corresponents processos selectius per a les places compromeses i fins a un deu per cent addicional, fixant el termini màxim per a la convocatòria d'aquests.

Considerant tot el que s’estableix a l’article 55 del Reial decret 5/2015, de 30 d’octubre, pel qual s'aprova el text refós de la Llei de l'Estatut Bàsic de l'Empleat públic estableix que s'han de complir els requisits que regeixen l'accés a l'ocupació pública, a més dels principis constitucionals d'igualtat, mèrit i capacitat, situant, en primer lloc, la «Publicitat de les convocatòries i de les seues bases».

Considerant tot el que s’estableix a l’article 4 del Reial decret 896/1991, de 7 de juny que estableix les regles bàsiques i programes mínims del procediment per a la selecció dels funcionaris de l'Administració local, determina que en les bases de les oposicions ha de fer-se constar les places, amb la seua naturalesa i característiques, el sistema d'accés, etc.

Considerant que l’òrgan competent per a la seua resolució és la Presidència de la Mancomunitat de Municipis de la Safor, en virtut de les competències atribuïdes pels articles 21.1.h) de la Llei 7/1985, de 2 d’abril, reguladora de bases de règim local, 16.1.f) dels Estatuts de la Mancomunitat de Municipis de la Safor,

RESOLC

*Primer*

Modificar de la següent forma les bases generals aprovades per Resolució de Presidència núm. 2023-0419, de 21 de desembre de 2023, afegint una plaça de psicòleg/òloga del CDIAP inclosa en l'OOP de 2024, fent un total de dues places de psicòlegs/òlogues del CDIAP de la Mancomunitat de Municipis de la Safor, quedant la resta de prescripcions establertes en les bases aprovades inicialment, inalterades:

On diu:

«Bases reguladores del procés de selecció que han de regir la convocatòria i procès de selecció d’un lloc de treball de psicòleg/òloga del CDIAP de la Mancomunitat de Municipis de la Safor mitjançant el sistema de concurs oposició.

1. Objecte

Les presents bases tenen per objecte establir les normes per les quals ha de regir-se el procés selectiu per cobrir un lloc de treball de psicòleg/òloga adscrit/a al servei del CDIAP per personal laboral fix inclosa en l’oferta d’ocupació pública corresponent a l’any 2021, aprovada per Resolució de Presidència núm. 2021-0298 de 16 de desembre de 2021 i publicada en el Butlletí Oficial de la Província núm. 246 de data 23 de desembre de 2021, les característiques les quals són:

|  |  |
| --- | --- |
| Denominació de la plaça | Psicòleg/òloga CDIAP |
| Règim | Personal laboral fixe |
| Unitat/Servei | CDIAP |
| Grup | A1 |
| Titulació exigible | Grau/Llicenciatura en Psicologia, pedagogia o psicopedagogia. |
| Núm.  de vacants | 1 |
| Tipus de jornada | 37,5 h jornada completa |
| Sistema selectiu | Concurs oposició»; |

  

Ha de dir:

«Bases reguladores del procés de selecció que han de regir la convocatòria i procés de selecció de dues places de psicòlegs/òlogues del CDIAP de la Mancomunitat de Municipis de la Safor mitjançant el sistema de concurs oposició.

1. Objecte

Les presents bases tenen per objecte establir les normes per les quals ha de regir-se el procés selectiu per cobrir dues places de psicòlegs/òlogues adscrites al servei del CDIAP per personal laboral fixe inclosa en l’oferta d’ocupació pública corresponent a l’any 2021, aprovada per Resolució de Presidència núm. 2021-0298 de 16 de desembre de 2021, i en l’oferta d’ocupació pública corresponent a l’any 2024 aprovada per Resolució de Presidència núm. 2024-0217, de 28 de juny de 2024, les característiques les quals són:

|  |  |
| --- | --- |
| Denominació de la plaça | Psicòleg/òloga CDIAP |
| Règim | Personal laboral fixe |
| Unitat/Servei | CDIAP |
| Grup | A1 |
| Titulació exigible | Grau/Llicenciatura en Psicologia, pedagogia o psicopedagogia. |
| Nre.  de vacants | 2 |
| Tipus de jornada | 37,5 h jornada completa |
| Sistema selectiu | Concurs oposició». |

  

*Segon*

Publicar en el *Butlletí Oficial de la Província* la present modificació de les bases així com en el *Diari Oficial de la Generalitat Valenciana*, tauler d’edictes de la Mancomunitat i portal de transparència.

*Tercer*

Donar compte a la Mesa de Negociació en la pròxima sessió que se celebre.»

Cosa que es fa pública

  

Gandia, 8 d'agost de 2024

Salvador Femenia Peiró

President